als_Latn dik_Latn sag_Latn
Zot mëshiroje Presidentin se nuk e di çfarë bën
Visar Zhiti: Më vjen keq për vendin që ka njerëz kaq të dobët që nuk kanë interes të parë vendin, por interesat e tyre vetjake.
Politiko
E Hënë, 16 Shkurt 2015 | 14:50
0 Komente.
Kandnë Vatikan, Visar Zhiti, ka reaguar lidhur me refuzimin që i ka bërë presidenti Bujar Nishani. Gjatë një interviste për “Ora News”, ai është shprehur se është takuar me Nishanin, ku i janë dhënë shpjegimet se pse nuk është dekretuar.
Për çfarë biseduat me presidentin e Republikës?
“Presidenti i ka bërë të njohura gjërat. Nuk pata ndonjë gjë të re, ato që ka thënë në shtyp”.
I keni kërkuar të rishikojë qëndrimin e tij?
“Jo, nuk i kam kërkuar asgjë presidentit. Më thirri presidenti, dhe ato që kishte thënë me shkrim, mi tha dhe me gojë”.
Pak ditë më parë, në një intervistë për median, Nishani deklaroi: “Unë e quaj jo korrekte që një kandidat për ambasador në Vatikan të shprehet publikisht duke e konsideruar Kishën si inkuizitore”.
Ndërkohë më 14 shkurt, Nishani deklaroi: “Visar Zhitin nuk po e ridënon Presidenti. Visar Zhitin po e turpëron dhe riturpëron, dënon dhe ridënon Kryeministri përmes një kurthi duke e kandiduar jashtë procedurave në pritje të refuzimit. Për Visar Zhitin nuk është ridënim të mos e bësh ambasador. Për Visar Zhitin është ridënim ta përdorësh për politikë”.
Visar Zhiti: “Shqipërisë time i kam shërbyer edhe në burg kur nuk donte Shqipëria. Dhe në burg kam qenë edhe me priftërinjtë e Vatikanit, me priftërinjtë e burgosur. Kemi bërë dhe festa e kungime të fshehta. Qëndrimi im nuk ndryshon. Qëndrimin tim nuk e përcakton presidenti i tanishëm.”
Visar Zhiti: “Më vjen keq për vendin që ka njerëz kaq të dobët që nuk kanë interes të parë vendin, por interesat e tyre vetjake”.
Gjasat janë që Visar Zhiti nuk do të flasë më publikisht për këtë çështje, pas zhgënjimit që pësoi.
Visar Zhiti: “Dal duke thënë, o Zot mëshiroje Presidentin se nuk e di çfarë bën”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn